# Joan Moreta i Munujos

Joan Moreta i Munujos (Barcelona, 21 d'agost de 1945 – Barcelona, 13 d'abril de 2015) fou un dirigent esportiu català que va tenir una gran incidència en l'esport del motociclisme de velocitat. Des de la federació catalana, l'espanyola i la internacional de motociclisme va impulsar la carrera de tota una generació de campions del món catalans.

## Citacions sobre Joan Moreta
### De campions del món de motociclisme

* Ha fet molt pel motociclisme. Tot el que som ho devem a Joan Moreta. Es va centrar en la base i va donar prestigi al Campionat d'Espanya de Velocitat. Sóc el que sóc gràcies a ell. Sempre serà en el meu record.
       Seu central del RACC, Barcelona, 29 d'abril de 2015. — Marc Márquez
          Durant l'homenatge pòstum que se li reté poc després de la seva mort.
* El vaig conèixer quan jo tenia onze anys. Era una gran persona i li vaig tenir una gran estima. Malgrat no ser català, Moreta m'ha fet sentir català, i sempre em va ajudar per aconseguir els meus objectius.
       Seu central del RACC, Barcelona, 29 d'abril de 2015. — Jorge Lorenzo
          Durant l'homenatge pòstum que se li reté poc després de la seva mort.
* El Joan, abans de donar-te la moto, et demanava les notes; si no aprovaves, no corries. Quan ja no teníem ni un duro més per córrer, ens va agafar a l'Aleix i a mi, i ens va dir: "Vosaltres seguireu corrent". Els que hem arribat a campions del món ho som gràcies a ell.
       Seu central del RACC, Barcelona, 29 d'abril de 2015. — Pol Espargaró
          Durant l'homenatge pòstum que se li reté poc després de la seva mort.

### De dirigents esportius

* Hem perdut algú que va fer una enorme contribució al motociclisme a Espanya i també dins la FIM. Vaig valorar de debò les seves idees, les quals ajudaren a avançar el nostre esport, i sobretot estic trist perquè he perdut un amic. En nom de la família de la FIM, faig arribar el meu sincer condol a la seva família i nombrosos amics.
    (en anglès) We have lost someone who made an enormous contribution to motorcycling in Spain and also within the FIM. I really appreciated his ideas which helped our sport to move forward, and above all I am sad because I have lost a friend. On behalf of the FIM family, I extend my sincere condolences to his family and many friends.
       Tanatori de les Corts, Barcelona, 14 d'abril de 2015. — Vito Ippolito, president de la FIM
          Durant el seu funeral.
* En Joan era una persona especial per a mi, ja que he treballat amb ell des de 1986, primer a la Federació catalana, després a la RFME i finalment a la FIM. Va ser un mentor per a mi. Sempre entusiasta i actiu, em va ensenyar molt. Era un home de gran integritat i la seva mort és una gran pèrdua per a la FIM i per a l'esport del motociclisme, que tant s'estimava.
    (en anglès) Joan was a special person for me, as I worked with him from 1986, first within the Catalan Federation, then at the RFME and finally at the FIM. He was a mentor for me. Always enthusiastic and active, he taught me a lot. He was a man of great integrity and his passing away is a great loss for the FIM and for the sport of motorcycling which he loved so much.
       Tanatori de les Corts, Barcelona, 14 d'abril de 2015. — Ignacio Verneda, director general de la FIM
          Durant el seu funeral.
* Joan Moreta va inventar una manera de crear campions única que, ara, tot el món i totes les federacions volen copiar, però els resulta impossible. Per què? Perquè ningú té en Moreta.
       Seu central del RACC, Barcelona, 29 d'abril de 2015. — Carmelo Ezpeleta, Conseller Delegat de Dorna
          Durant l'homenatge pòstum que se li reté poc després de la seva mort.
* Els pilots i els companys del món de la moto érem l'altra família del Joan. Per això va aconseguir fer del motociclisme català un referent mundial. Sense la seva feina en equip, això no hagués estat possible.
       Seu central del RACC, Barcelona, 29 d'abril de 2015. — Àngel Viladoms
          Durant l'homenatge pòstum que se li reté poc després de la seva mort.
* És un honor pel RACC celebrar aquest homenatge a Joan Moreta. Un homenatge molt merescut, per la seva manera d'actuar i els valors que el van fer tan estimat dins el motociclisme.
       Seu central del RACC, Barcelona, 29 d'abril de 2015. — Sebastià Salvadó
          Durant l'homenatge pòstum que se li reté poc després de la seva mort.

## Referències

* 1 2 3 4 5 6 Riudeubas, Albert «Joan Moreta. El motociclisme li ret homenatge». La Revista del RACC. Reial Automòbil Club de Catalunya [Barcelona], Núm. 486, (juny 2015), pàg. 36-39.
* 1 2 «The FIM family pays tribute to Joan Moreta» (en anglès). fim-live.com. Federació Internacional de Motociclisme, 15-04-2015. Arxivat de l'original el 1435328706. [Consulta: 25 juny 2015].